1.3.2022.
HR
Službeni list Europske unije
C 99/129 srijeda, 7. srpnja 2021.
AJ. budući da je generacijska obnova jedan od posebnih ciljeva zajedničke poljoprivredne politike (ZPP) nakon 2020.; budući da su prijenos znanja i međugeneracijsko učenje ključni za povećanje međugeneracijske suradnje i solidarnosti, čime se premošćuje generacijski jaz;
Zdravlje i skrb
AK. budući da bi uvijek trebalo voditi računa o etičkim rizicima koji proizlaze iz primjene tehnologija u zdravstvu;
AL. budući da WHO zdravo starenje definira kao proces razvoja i održavanja funkcionalne sposobnosti koja omogućuje dobrobit u starijoj dobi; budući da postoji veza između percipiranog zdravlja i prihoda; budući da je 2017.
manje od jedne trećine (32,4 %) starijih osoba u prvom kvintilu dohotka (20 % stanovništva s najnižim prihodima) smatralo da je njihovo zdravlje dobro ili vrlo dobro, u usporedbi s 54,7 % starijih osoba koje spadaju pod 20 % stanovništva s najvišim prihodima (31); budući da rezultati Europske zdravstvene ankete pokazuju da većina starijih osoba ima kronične bolesti ili boljke, a samo je jedna od devet osoba izjavila da nema takvih problema, te budući da se mnogi oblici invaliditeta pojavljuju ili postaju izraženiji u starijoj dobi; budući da je gotovo polovica starijih osoba u EU-u (u dobi od 65 godina i više) istaknula da ima poteškoće s barem jednom osobnom aktivnošću ili aktivnosti u kućanstvu (32); budući da se 2018.
otprilike četvrtina stanovništva EU-a suočavala s dugotrajnim ograničenjima zbog zdravstvenih problema (33); budući da otprilike 15 % odraslih osoba u dobi od 60 godina i više boluje od poremećaja mentalnog zdravlja;
AM. budući da se u većini razvijenih zemalja starijim osobama smatraju osobe starije od 65 godina; budući da je dobna skupina starijih od 65 godina vrlo heterogena, sa znatnim razlikama u zdravlju, načinu života, statusu te životnim i društvenim uvjetima; budući da bi stoga trebalo izbjegavati generaliziranje; budući da fokusiranje na dob od 65 godina kao gornju dobnu granicu za prikupljanje podataka često ne odgovara stvarnosti gospodarskih i socijalnih aktivnosti starijih osoba, zbog čega su podaci nepotpuni i netočni; budući da su starije osobe isključene iz brojnih statističkih analiza i prikupljanja podataka jer je uobičajeno da se statistički podaci ne prikupljaju za osobe starije od 65 godina; budući da to više nije primjereno s obzirom na sve veći udio stanovništva koje doživi stariju dob;
AN. budući da je u većini europskih zemalja rodni obrazovni jaz na strani žena, ali one usprkos tome snose negativne posljedice odlaska na rodiljni dopust, dok muškarci primaju doplatak za očinstvo na temelju stopa aktivnosti i plaća; budući da je važno ukazati na poteškoće s kojima se žene suočavaju pri usklađivanju majčinstva s razvojem profesionalne karijere, čime se smanjuju dostupne mogućnosti za majčinstvo i razvoj profesionalne karijere; budući da usklađivanje karijere i majčinstva obično završava tako da žene odgađaju majčinstvo, čime se smanjuje potencijalni broj djece, ili nemaju djecu; budući da zbog svih tih čimbenika stope fertiliteta padaju ispod stope obnove, što za posljedicu ima starenje stanovništva;
AO. budući da se broj osoba koje ovise o pomoći drugih ili im je potrebna zdravstvena i dugotrajna skrb povećava s dobi; budući da je udio pojedinaca kojima su takve usluge potrebne veći u dobnoj skupini od 80 godina ili više; budući da je starenje faktor zbog kojeg se povećava nesamostalnost, ali da na to utječu i drugi elementi, kao što su socioekonomski i ekološki čimbenici, kao i stupanj obrazovanja, međuljudski odnosi i osobna dobrobit; budući da su potrebe za skrbi i potporom raznolike i da se primjereni načini za jamčenje autonomije i neovisnosti razlikuju; budući da se u velikoj većini slučajeva za starije uzdržavane osobe skrbe neformalni pružatelji skrbi, uglavnom neplaćene ženske osobe koje i same imaju 60 ili više godina;
(31) (32) (33)
Eurostat, Europa koja stari: Analiza života starijih osoba u EU-u, 2019., str. 53.
Eurostat, „Statistički podaci o invaliditetu – pomoć ili podrška potrebna starijim osobama”, podatci iz lipnja 2019.
Eurostat, „Statistički podaci o funkcionalnim ograničenjima i ograničenjima u pogledu aktivnosti”, podaci iz prosinca 2020.